नई दिल्ली : उत्तर प्रदेश पुलिस के ऑपरेशन के बाद अपराधी दहशत में हैं। पिछले 72 घंटे में यूपी के अलग-अलग शहरों में पुलिस ने 7 एनकाउंटर को अंजाम दिया है जिसमें एक अपराधी को ढेर कर दिया गया है और करीब एक दर्जन बदमाश गिरफ्तार किए गए हैं। बीती रात मेरठ में पुलिस ने दस हजार के इनामी बदमाश को धर दबोचा जबकि मुजफ्फरनगर में एनकाउंटर के बाद पांच बदमाशों को पकड़ने में पुलिस को कामयाबी मिली है। वहीं आज़मगढ में पुलिस ने एनकाउंटर में पच्चीस हज़ार के इनामी बदमाश को मार गिराया तो गोरखपुर में पुलिस पर फायरिंग कर रहे भाग रहे एक बदमाश को पकड़ा गया है।